CONVOCATÒRIA DE SUBVENCIONS EN MATÈRIA ESPORTIVA DE L’AJUNTAMENT 
DE CAMBRILS PER L’ANY 2026

PROGRAMA E. CONVOCATÒRIA DE SUBVENCIONS ALS ESPORTISTES DE CAMBRILS D'ESPORTS INDIVIDUALS, O EN PARELLA,  QUE PARTICIPEN EN COMPETICIONS FEDERADES L’ANY 2026

1. OBJECTE DE LA CONVOCATÒRIA
[bookmark: _Hlk170987774]L’objecte d’aquestes bases és regular el procediment per a la concessió de Subvencions per al suport als esportistes d’esports individuals, o en parella, de Cambrils que participen en campionats de Catalunya , d’Espanya, d’Europa i del món, reconeguts per les respectives federacions esportives, i que fomenten la projecció del municipi a l’exterior i promouen l’activitat física i esportiva entre la població cambrilenca. 

2. BASES REGULADORES I ORDENANÇA DE SUBVENCIONS
Les bases reguladores d’aquesta convocatòria van ser aprovades per la Junta de Govern Local Pública de 25 d’octubre de 2024 i publicades al BOPT 2024-9824 del 30.10.24 amb ressenya al DOGC 9283 de 5.11.24.

En tot allò no previst a les bases i en aquesta convocatòria serà d’aplicació el què s’estableix a l’Ordenança general de subvencions de l’Ajuntament de Cambrils, els seus organismes autònoms i ens que en depenen aprovada pel Ple de l’Ajuntament en data 1.3.05 i publicada el dia 30.5.05 al BOPT 123 i que va ser modificada per acord del Ple el dia 25.6.13 publicada el dia 9.10.13 al BOPT 223 Ajuntament de Cambrils - Seu Electrònica)

En data 28/02/2025 la Junta de Govern Local va aprovar el Pla estratègic de subvencions de l’Ajuntament de Cambrils 2025-27, i publicat al BOPT 1867 de l’11 de març del 2026, que en el seu Objectiu Estratègic OE4: Enfortir i vertebrar l’activitat educativa, cultural, festiva esportiva i juvenil de la ciutat, i preveu les subvencions en matèria esportiva del Programa E.
3. RÈGIM DE CONCESSIÓ
El règim de concessió de les subvencions objecte d’aquesta convocatòria serà el de concurrència competitiva sota els principis de publicitat, transparència, objectivitat, igualtat i no discriminació.
Les Subvencions es concedeixen mitjançant la comparació de les sol·licituds que es presentin en el període fixat en aquesta convocatòria i establint-se una prelació d’acord amb els criteris de valoració establerts .

4. CRÈDITS PRESSUPOSTARIS I QUANTIA TOTAL MÀXIMA DE LES SUBVENCIONS CONVOCADES DINTRE DELS CRÈDITS DISPONIBLES
La dotació pressupostària màxima per a la convocatòria de les subvencions per esportistes individuals és de tretze mil euros (13.000,00 €), que s’aplicarà a càrrec de l’aplicació pressupostària: 2026 34 34102 48000 Promoció activitats esportives. Subvencions i Extraordinaris del pressupost municipal 2026.
D’acord amb la previsió establerta a l’article 11 de l’ Ordenança general de Subvencions de l’ juntament de Cambrils, en el punt 2, l’ import no concedit  es prorratejarà entre els beneficiaris de la convocatòria, sense superar l’ import màxim global. 
L’assignació econòmica s’atorgarà en funció del preu per punt que resulti de dividir l’import total de la subvenció per programa entre el total dels punts obtinguts pels sol·licitants.
5. BENEFICIARIS i REQUISITS:
Poden ser beneficiaris de les Subvencions objecte d’aquestes bases les persones físiques, (o el seu representant legal, en cas de ser menors d'edat) i que compleixin, com a mínim, un dels requisits següents: 
· [bookmark: _Hlk171073458]Ser esportista d'alt nivell esportiu: aquesta qualitat s'acredita amb un dels certificats següents:
· Certificat d'esportista d'alt nivell emès pel Consejo Superior de Deportes (certificat DAN).
· Certificat d'esportista d'alt nivell català emès pel Consell Català de l'Esport.
· Ser esportista d'alt rendiment esportiu: aquesta qualitat s'acredita amb un dels certificats següents:
· Certificat d'esportista d'alt rendiment emès pel Consejo Superior de Deportes (certificat AR).
· Certificat d'esportista d'alt rendiment català emès pel Consell Català de l'Esport (certificat ARC).
· Ser esportista participant en campionats de Catalunya, d'Espanya o campionats d'àmbit superior: esportistes que en competicions individuals o en parella hagin quedat entre els deu primers a la classificació general en campionats d'Espanya, o que participin en campionats d'Europa i/o del món reconeguts per les respectives federacions esportives, que no siguin professionals i que acreditin estar empadronats al municipi de Cambrils o bé disposar de llicència esportiva d’una entitat del municipi de Cambrils. Tenir entre 8 i 60 anys. I no estar inhabilitat o tenir sanció federativa.
Requisits generals:
Els beneficiaris han de complir els requisits generals previstos a l’article 13.2 de la Llei 38/2003, de 17 de novembre, general de subvencions i l’article 8 de l’Ordenança general de subvencions.
El requisit d’estar al corrent del compliment de les obligacions amb la Hisenda Pública i amb la Seguretat Social s’ha d’acreditar mitjançant la presentació de la corresponent declaració responsable que forma part del formulari de sol·licitud de subvencions, i que s’autoritza a l’Ajuntament a consultar i verificar les dades mitjançant les plataformes habilitades per les administracions públiques, si és necessari.
Aquest mateix règim de declaració responsable també és aplicable en el moment de la justificació i pagament.
Caldrà haver justificat degudament qualsevol subvenció anteriorment atorgada per l’Ajuntament de Cambrils, i haver procedit al reintegrament de les quantitats percebudes amb motiu d’ altres subvencions que hagin estat objecte de revocació o reducció.
No rebre subvencions, pel mateix concepte, d’altres departaments o unitats de l’Ajuntament de Cambrils o dels organismes autònoms.
Obligacions dels beneficiaris: 
a) Complir l’objectiu, executar el projecte, fer l’activitat o adoptar el comportament que fonamenta la concessió de la subvenció, així com justificar el compliment dels requisits i condicions.
b) Sotmetre’s a les actuacions de comprovació i control financer de l’Ajuntament de Cambrils i altres entitats de control competents amb el compromís d’aportar la documentació que sigui requerida. 
c) No s'autoritzaran canvis de destinació en la subvenció concedida. Els canvis d'aspectes específics en els programes hauran de ser autoritzats per l’òrgan que concedeix la subvenció. Si passa altrament, la subvenció podrà ser revocada per incompliment dels fins per als quals va ser atorgada.   
d) Qualsevol subvenció concedida per l'Ajuntament de Cambrils portarà implícita la condició que en tota la documentació i propaganda escrita o gràfica de l'activitat subvencionada es consigni la llegenda "amb el suport de l'Ajuntament de Cambrils" i el logotip corresponent. 
e) El/la beneficiari/ària haurà d’adequar la seva activitat als principis ètics i a les regles de conducta que permetin assegurar el compliment dels principis d’igualtat, d’objectivitat i de transparència i, en particular, s’obliga a:
	1.Facilitar a l’Ajuntament de Cambrils la informació establerta per la Llei 19/2014, de 29 de desembre, de transparència, accés a la informació pública i bon govern i qualsevol d’altra que li sigui requerida d’acord amb la normativa vigent. 
	2.Comunicar a l’Ajuntament de Cambrils les possibles situacions de conflicte d’interessos o d’altres anàlogues de les què tingui coneixement que afectin, directa o indirectament, a la present subvenció i puguin posar en risc l’interès públic.
	3.Abstenir-se de realitzar, fomentar, proposar o promoure qualsevol mena de pràctica corrupta que afecti o pugui afectar la relació subvencional en els termes previstos en el Codi Penal vigent en cada moment. 
f) L’Ajuntament de Cambrils no assumeix cap responsabilitat sobre l’actuació del beneficiari ni pels danys i perjudicis que puguin sobrevenir-li durant el període de realització de l’activitat per a la qual es rebi la subvenció, ni tampoc pels que pugui ocasionar a tercers. 
6. CRITERIS DE VALORACIÓ DE LES SOL·LICITUDS
	[bookmark: _Hlk171080568]Certificats (fins a 50 punts)

	Certificat d’alt nivell esportiu
	50 punts

	Certificat d’alt rendiment esportiu
	25 punts

	Resultats esportius obtinguts en la classificació general durant l’any 2026 (fins a 50 punts

	Primer al Campionat de Catalunya
	20 punts

	Segon al Campionat de Catalunya
	15 punts

	Tercer al Campionat de Catalunya
	10 punts

	Primer al Campionat d’Espanya
	30 punts

	Segon al Campionat d’Espanya
	25 punts

	Tercer al Campionat d’Espanya
	20 punts

	Posició 4 a 10 al Campionat d’Espanya
	10 punts

	Primer al Campionat d’Europa
	60 punts

	Segon al Campionat d’Europa
	50 punts

	Tercer al Campionat d’Europa
	40 punts

	Posició 4 a 15 al Campionat d’Europa
	30 punts

	Participant en campionats d’Europa
	20 punts

	Medallista en campionats del món o Jocs Olímpics
	70 punts

	Participant en campionats del món o Jocs Olímpics 
	40 punts


S’atorgarà  les persones seleccionades un import màxim de 800 €.
Només es computarà el resultat per especialitat esportiva en cada esport. 
No es computaran Copes, Criteriums, ranquings i similars.

7.TERMINI, FORMA I LLOC DE PRESENTACIÓ DE LES SOL·LICITUDS
[bookmark: _Hlk133925706]El termini de presentació de les sol·licituds serà des de l’endemà de la publicació de la convocatòria al BOPT  i finalitza el 30 de novembre de 2026.
[bookmark: _Hlk173317928]La sol·licitud de subvenció s’ha de presentar en el model normalitzat disponible a https://www.cambrils.cat/ca/serveis/esport/subvencions/sol_programa_e_2026.pdf i es podrà fer electrònicament, presencialment a les oficines de l’OAC, per correu postal o per qualsevol dels altres sistemes previstos a la Llei 39/2015,d’1 d’octubre de procediment administratiu comú.
En les sol·licituds es farà constar el tipus i modalitat esportiva així com el Club al qual pertanyen.


[bookmark: _Hlk171080239]8. DOCUMENTS QUE HAN D’ACOMPANYAR A LA SOL·LICITUD
L’Imprès normalitzat de sol·licitud degudament complimentat i signat per l’interessat i, en el cas de ser menor d’edat, consentiment (per escrit i signat) del pare, mare o tutor/a, s’acompanyarà de la següent documentació:
-Fotocòpia del DNI de l’interessat/da i, en cas de ser menor d’edat, fotocòpia DNI del pare, mare o tutor i hagi signat el consentiment.

-Fotocòpia de la Llicència Federativa de l’any de la convocatòria.
-Certificats acreditatius que corresponguin: 

· Certificat d'esportista d'alt nivell emès pel Consejo Superior de Deportes (certificat DAN).
· Certificat d'esportista d'alt nivell català emès pel Consell Català de l'Esport.
· Certificat d'esportista d'alt rendiment emès pel Consejo Superior de Deportes (certificat AR).
· Certificat d'esportista d'alt rendiment català emès pel Consell Català de l'Esport (certificat ARC).
· Certificat federatiu acreditant resultat esportiu.

- Model de  transferència bancària (si s’ha canviat de número de compte o és el primer cop que sol·licita subvenció)
-Imprès normalitzat Model A: Memòria de les activitats per a les quals se sol·licita la subvenció.
-Imprès normalitzat Model B. Declaració responsable, que inclou: 
· Declaració de compromís de complir les condicions de la subvenció, 
· Declaració responsable d’estar al corrent de les seves obligacions tributàries i de la Seguretat Social, i autorització a l’òrgan gestor de la subvenció per obtenir-la. En el cas que no s'autoritzi a comprovar directament aquesta circumstància, caldrà l’aportació́ dels certificats corresponents abans de la resolució de concessió, si s’escau.
· Declaració de no incórrer en cap de les circumstàncies que impossibiliten obtenir la condició de persona beneficiària de subvencions recollides a l’article 13.2 de la Llei 38/2003, de 17 de novembre, General de subvencions.

 9. ACCEPTACIÓ DE LA SUBVENCIÓ
D’acord amb la previsió establerta 21 de l’Ordenança General municipal de subvencions s’estableix en aquesta convocatòria que l’acceptació de la subvenció, sense reserves, es presumeix amb la formulació de la sol·licitud.  A tal efecte, un cop notificada la resolució d’atorgament de la subvenció, si la persona beneficiària no està interessada en percebre la subvenció concedida, disposarà d’un termini màxim de 5 dies hàbils per manifestar de forma expressa a l’ens concedent la seva renúncia. Tot l’esmentat, sens perjudici del dret que ostenta l’eventual beneficiària d’impugnar la resolució d’atorgament de la subvenció en els termes que estableix la normativa vigent.

10. RECTIFICACIÓ DE DEFECTES O OMISSIONS EN LA DOCUMENTACIÓ
Si la sol·licitud no reuneix els requisits establerts en aquestes bases i a la convocatòria, es requerirà l’esmena de defectes que s’haurà de fer en un termini màxim i improrrogable de deu dies hàbils, indicant que no fer-ho suposarà el tancament de l’expedient per desistiment, prèvia resolució que es dictarà en els termes previstos a l’article 68 de la Llei 39/2015 d’1 d’octubre, del procediment administratiu comú de les administracions públiques. 
11. JUSTIFICACIÓ DELS SUBVENCIONS:
[bookmark: _Hlk170901035]La justificació de les Subvencions obtingudes quedarà acreditada, per part del beneficiari, amb el compliment dels requisits establerts en les bases i aquesta convocatòria.

12. ÒRGANS COMPETENTS PER A LA INSTRUCCIÓ  I  RESOLUCIÓ DEL PROCEDIMENT 
[bookmark: _Hlk171080600][bookmark: _Hlk173242402]Òrgan competent per a la instrucció:
La instrucció del procediment correspondrà als tècnics del serveis municipal d’Esports els quals realitzaran d’ofici totes aquelles actuacions que considerin necessàries per a la determinació, coneixement i comprovació de les dades en virtut de les quals s’hagi de formular la proposta de resolució.  
Òrgan col·legiat que proposa l’atorgament:
D’acord amb la previsió establerta a l’article 14 de l’Ordenança general de subvencions, l’òrgan col·legiat que proposarà a l’òrgan competent la resolució d’atorgament de les subvencions serà la Comissió informativa d’Esports a la vista dels informes tècnics emesos per l’òrgan instructor.
Òrgan competent per dictar la resolució:
La competència per a l'atorgament de les Subvencions correspon a la regidora delegada d’esports, en virtut d'allò establert al Decret d'Alcaldia 2025D001000743 de data 14/03/2025 (Publicat al BOPT del dia 24/03/2025).

13. RESOLUCIÓ I PUBLICACIÓ
El termini màxim de resolució serà de tres mesos  a comptar de la data de finalització de la presentació de sol·licituds. Transcorregut aquest termini sense dictar resolució els interessats poden considerar denegades les sol·licituds als efectes que pertoquin per a la interposició dels recursos contra la desestimació presumpta de la sol·licitud de subvenció.
Es procedirà a la publicació de  la resolució al BOPT als efectes del què preveu l’article 45 de la Llei 39/2015,d’1 d’octubre, de procediment administratiu comú de les administracions públiques i es tindrà per notificat als interessats. També es publicarà a la Seu electrònica municipal  i a la Base de Dades Nacional de Subvencions (BDNS). 

14. RÈGIM DE RECURSOS
La resolució del procediment posa fi a la via administrativa i contra la mateixa es pot interposar recurs contenciós administratiu en el termini de dos mesos a comptar des de la seva notificació. Alternativament i de forma potestativa es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

15. MITJANS DE PUBLICACIÓ DE LA CONVOCATÒRIA
L’Ajuntament donarà a conèixer aquesta convocatòria comunicant-la a la Base de Dades Nacional de Subvencions (BDNS) la qual traslladarà al BOPT un extracte de la mateixa per a la seva publicació i en farà publicitat a través del Sistema Nacional de Publicitat (SNPS)i això sens perjudici de la seva publicació en la Seu electrònica municipal.

16. PROTECCIÓ DE DADES
Les dades personals que els sol·licitants de les subvencions comuniquin durant el procediment, actuant en nom propi, seran tractades per la Ajuntament de Cambrils, com a responsable del tractament, en el sentit de l’article 4.7 del Reglament (UE) 2016/679 del Parlament Europeu i del Consell, de 27 d’abril de 2016 (Reglament general de protecció de dades), amb la finalitat de gestionar la subvenció i portar a terme les actuacions que se’n derivin establertes per la llei.
La legitimació del tractament es fonamentarà en el compliment d’una missió d’interès públic (article 6.1 e del Reglament) i d’obligacions legals (article 6.1 c). 

En cas que la tramitació de la sol·licitud impliqui la comunicació de dades d’altres persones a la Ajuntament de Cambrils, les persones sol·licitants hauran d’informar les persones afectades d’aquesta comunicació.
[bookmark: _Hlk173305787]Per a l’exercici dels drets reconeguts al Reglament general de protecció de dades (accés a les dades, portabilitat, rectificació, supressió, sol·licitud de la limitació del tractament i oposició), la persona interessada es podrà adreçar en qualsevol moment a la Ajuntament de Cambrils. https://www.cambrils.cat/ca/ajuntament/govern-obert/proteccio-de-dades.
 
La informació detallada del tractament, incloent-hi les vies d’exercici dels drets de les persones interessades, es pot consultar a la https://www.cambrils.cat/ca/ajuntament/govern-obert/proteccio-de-dades/formularis-de-proteccio-de-dades/clausules-lopd-tramits

